CELEX: C2004/094/56
Language: fi
Date: 2004-04-17 00:00:00
Title: Asia C-84/04: Euroopan yhteisöjen komission 20.2.2004 Portugalin tasavaltaa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/26
            
         Euroopan yhteisöjen komission 20.2.2004 Portugalin tasavaltaa vastaan nostama kanne
   (Asia C-84/04)
   (2004/C 94/56)
   Euroopan yhteisöjen komissio on nostanut 20.2.2004 Euroopan yhteisöjen ensimmäisen oikeusasteen tuomioistuimessa kanteen Portugalin tasavaltaa vastaan. Kantajan asiamies on A. M. Alves Vieira, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               toteaa, että Portugalin hallitus ei ole noudattanut asetuksen (ETY) N:o 4253/88 (1) ja EY 10 artiklan mukaisia velvoitteitaan, koska se on hyväksynyt sen, että IFADAP on luonut ja pitää voimassa Euroopan yhteisöjen rakennerahaston tukien myöntämismenettelyn, joka sisältää merkittäviä muotovaatimuksia, jotka edellyttävät sellaisten pakollisten maksujen maksamista, jotka eivät ole korvausta palveluista, ennen yhteisön oikeuden mukaan Portugalin tasavallalle kuuluvien hankkeiden rahoittamista;
            
         
               —
            
            
               velvoittaa Portugalin tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Portugalin viranomaiset velvoittavat Euroopan maatalouden ohjaus- ja tukirahaston ohjausosastolta tukia saavat henkilöt maksamaan kustannuksia, jotka liittyvät julkisen vallan tehtäviin, joita jäsenvaltioiden on hoidettava rahoitusvälineiden ”välillisen” hallinnoinnin yhteydessä eli kun kyseessä oleva jäsenvaltio valitsee hankkeita, maksaa tukeen oikeuttavia kustannuksia ja ilmoittaa ne komissiolle.
   Asetuksen (ETY) N:o 4253/88 21 artiklan 5 kohdassa, sellaisena kuin se on muutettuna, kyseessä oleva jäsenvaltio velvoitetaan kuitenkin selvästi valvomaan, että edunsaajat saavat ennakot ja maksusuoritukset, ja olemaan tekemättä edunsaajille suoritetuista maksuista mitään vähennyksiä tai pidätyksiä. Käsitteitä ”vähennykset” ja ”pidätykset” on tulkittava laajentavasti säännöksen määräävän tekijän eli sen tarkoituksen valossa.
   Edunsaajien ja IFADAPIN (Instituto de Financiamento e Apoio ao Desenvolvimento da Agricultura e Pescas; maa- ja kalatalouden kehitysrahoituksen ja -tuen instituutti) yksityisoikeudellisen sopimuksen ja ”tuen myöntämistä koskevaan sopimukseen” liitetyn lomakkeen, jolla edunsaaja hyväksyy tililtään IFADAP:in hyväksi tehtävän vähennyksen ja jossa viitataan viimeksi mainitun tarjoamaan palveluun tukisopimuksen osalta, välinen yhteys ja niiden alisteisuussuhde antavat aiheen epäillä sitä, oliko edunsaajan valinnanvapaus todellinen, kun otetaan huomioon ennen kaikkea se, että edunsaaja tietää IFADAP:in olevan rahoitushankkeen toteuttamista seuraava ja valvova elin.
   
      (1)  Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19 päivänä joulukuuta 1988 annettu neuvoston asetus (ETY) N:o 4253/88 (EYVL L 374, 31.12.1988, s. 1).